Gråtende serieovergriper (43) ba om unnskyldning
– Jeg vil bare be om unnskyldning til de som ... til de som er blitt redd for meg. Og de som jeg har krenket på en måte. Jeg skulle gjerne ha gjort alt om igjen, og latt det være, men det får jeg ikke til, sier en gråtende 43-åring i Gjøvik tingrett. 43-åringen er tiltalt for overgrep mot elleve jenter i perioden 2005-2014, tre av forholdene faller inn under voldtektsparagrafen. Opplysninger fra avhør: «Etter hvert så gikk jeg bare i jaktmodus» Unnskyldningen kom da 43-åringen hadde et kort innlegg om hvordan livet hans var frem til han ble pågrepet. Senere skal han forklare seg om de enkelte postene i tiltalen. Han forklarte om travle dager på jobb for både ham og kona – noe som kunne gå ut over samlivet. – Vi skulle ønske vi kunne få se mer til hverandre, jeg og min kone, sier 43-åringen. VG har skrevet at serieovergriperen voldtok bare timer før et sportsstevne i 2011. – Jeg har vært veldig interessert i idrett, syklet i en sykkelklubb, gå på ski og friluftsliv. Jeg trente til sykkelritt jeg deltok på om sommeren. I min ungdom drev jeg mye med friidrett i Oslo. 43-åringen skal ifølge tiltalen ha tatt bilder av en rekke av jentene han skal ha forgrepet seg på. – Ja, jeg er fotointeressert. Det startet allerede da jeg var liten. Jeg gikk på en del fototurer. Etter hvert så kjøpte jeg mye fotoutstyr, sier 43-åringen.– Det dreier seg om overgrep over en periode på mer enn ti år. Overgrepene har skjedd i flere politidistrikter, sa statsadvokat Marit Bakkevig i sitt innledningsforedrag. Rettssaken mot familiefaren fra Oppland startet i stappfull rettssal i Gjøvik tingrett mandag klokken 09. Det er satt av tre uker til behandling av saken. Serieovergriperen ble stående mens tiltalen mot ham ble lest opp i rettssalen. Han strammet kjevene og stirret ned i bordet foran seg. Statsadvokat Bakkevig har i tiltalen lagt ned forbehold om en påstand om forvaringsstraff.VG kjenner til at de rettsoppnevnte sakkyndige har konkludert med at det er stor fare for serieovergriperen igjen begår seksuell vold. De fornærmede forklarer seg for retten først om den aktuelle tiltaleposten, deretter skal tiltalte forklare seg. Slik fortsetter det, post etter post. Det er varslet at deler av hovedforhandlingen vil gå for lukkede dører og med referatforbud for mediene. Dette på grunn av de enkelte tiltalepostenes svært private karakter. Særlig på første rettsdag, mandag, er det referatforbud mot en del av det som kommer frem i retten.Kripos overtok saken etter en brutal overfallsvoldtekt i 2011. Tre år senere ble 43-åringen pågrepet. Identifisering av en bil 43-åringen disponerte og teledata gjorde at etterforskerne sirklet inn Oppland-mannen og pågrep ham 11. oktober i fjor. Før pågripelsen pekte også den fornærmede jenta i saken fra Hakadal i 2010 ut serieovergriperen under en fotokonfrontasjon. – DNA-analysene viste at det var han som kunne knyttes til de tre sakene på Ulsrudvann (2004), Skjetten (2008) og Hellerud (2011), sa Bakkevig.Dette er tiltalen mot 43-åringen, og slik stiller han seg til anklagene (oppdateres):Tiltalt for overgrep mot en mindreårig jente som faller inn under voldtektsparagrafen. Billedfunn. 43-åringen har ikke tatt stilling til straffskyld til denne tiltaleposten ennå.Tiltalt for overgrep mot en jente (6) som også karakteriseres som en voldtekt. DNA-funn. 43-åringen erkjenner delvis straffskyld.Tiltalt for å ha tatt bilder av jente, som klarte å rømme fra stedet da han skulle til å kneppe opp buksen sin. Nekter skyld for dette forholdet.Tiltalt for å ha tatt av en jente, men hun klarte å rømme fra stedet da han forsøkte å kle av seg. Serieovergriperen nekter skyld for dette forholdet.Befølte og tok bilder av en mindreårig jente. 43-åringen erkjenner ikke straffskyld.Tiltalt for å ha tatt bilder og kledde av en jente. Naken klarte den unge jenta å rømme fra stedet. Erkjenner ikke straffskyld.Tiltalt for overfallsvoldtekt av en kvinne (18). DNA-funn. 43-åringen erkjenner straffskyld.Tiltalt for å ha dratt en jente ut i skogen og utsatte henne for et seksuelt overgrep. DNA-funn. 43-åringen erkjenner delvis straffskyld.Tiltalt for å ha tatt bilder av tre jenter mens han blotter seg selv foran kameraet. Kripos har identifisert jentene. 43-åringen erkjenner ikke straffskyld.Mannen er også tiltalt for oppbevaring 60000 bilder og 278 timer med film som skal vise overgrep mot barn. Serieovergriperen erkjenner delvis straffskyld.Tiltalt for brudd på dyrevelferdsloven etter funn av bilder hvor han har seksuell omgang med en hest og en sau. 43-åringen erkjenner straffskyld. PS! Forholdet fra Ulsrudvann i 2004, hvor det ble funnet biologiske spor fra 43-åringen etter at han onanerte foran unge jenter som badet, er foreldet og derfor ikke en del av tiltalen mot 43-åringen.
Den 43-årige familiefaren som er tiltalt for overgrep mot elleve jenter, sier han ønsket han kunne gjøre om på alt han har gjort.